ג'ון הולנד

**ג'ון מייקל ג'וזף הולנד** (באנגלית: **John Michael Joseph Holland**; נולד ב-6 בנובמבר 1988) הוא כדורסלן פוארטו ריקני יליד-ארצות הברית ששיחק לאחרונה בעמדת הסמול פורוורד בהפועל תל אביב מליגת העל בכדורסל והיורוקאפ, ובנבחרת פוארטו ריקו בכדורסל.

## קריירת מכללות
הולנד שיחק כדורסל מכללות במדי אוניברסיטת בוסטון, שם, כ וכ בשנים 2009–2011, הוביל את אזור אמריקה איסט עם 19.2 נקודות למשחק בשתי העונות. הוא נבחר לשחקן השנה באזור והוביל את קבוצתו לטורניר אליפות המכללות בכדורסל.

## קריירה מקצועית
### באירופה (2011–2015)
הולנד לא נבחר בדראפט ה-NBA 2011, וב-5 ביולי 2011 חתם בקוראל רואן באסקט מליגת העל הצרפתית לעונת 2011/12. ב-28 משחקים במדי הקבוצה הוא העמיד ממוצעים של 14.3 נקודות, 4.7 ריבאונדים ו-1.8 אסיסטים למשחק.

ביולי 2012 הצטרף הולנד לאוקלהומה סיטי ת'אנדר לליגת הקיץ של ה-NBA באורלנדו ולמיאמי היט לליגת הקיץ בלאס וגאס. ב-5 באוגוסט 2012 חתם בקחאסול סביליה מליגת ה-ACB הספרדית והיורוקאפ לעונת . ב-33 משחקי ליגה הוא העמיד ממוצעים של 10.4 נקודות, 2.8 ריבאונדים, 1.4 אסיסטים ו-0.7 חטיפות למשחק, וב-12 משחקי יורוקאפ רשם ממוצעים של 10.1 נקודות, 1.9 ריבאונדים, 2.5 אסיסטים ו-1.0 חטיפות.

ביולי 2013 הצטרף הולנד למינסוטה טימברוולבס לליגת הקיץ 2013. ב-29 באוקטובר 2013 הוא חתם בגראבלין דנקירק הצרפתית מליגת העל והיורוקאפ לעונת . הוא שיחק ב-23 משחקי ליגה עם ממוצעים של 10.9 נקודות, 3.2 ריבאונדים ו-1.3 אסיסטים ב-26.3 דקות, וב-13 משחקי יורוקאפ, בהם רשם 9.9 נקודות, 3.7 ריבאונדים ו-1.5 אסיסטים ב-29.5 דקות למשחק.

ב-26 בספטמבר 2014 חתם הולנד בסן אנטוניו ספרס מה-NBA, אך נחתך מסגל הקבוצה ב-13 באוקטובר. למחרת הוא חתם בבשיקטש מהסופר ליגי הטורקית והיורוקאפ לעונת . ב-15 משחקי יורוקאפ הוא העמיד ממוצעים של 8.7 נקודות, 2.8 ריבאונדים, 1.3 אסיסטים ו-0.6 חטיפות.

### בארצות הברית (2015–2019)
ב-23 בדצמבר 2015 נרכש הולנד על ידי קאנטון צ'ארג' מליגת הפיתוח של ה-NBA. הוא ערך את הופעת הבכורה שלו בצ'ארג' באותו הלילה בהפסד 111–113 לגרנד ראפידס דרייב, בו רשם 11 נקודות, 3 ריבאונדים, 5 אסיסטים ו-2 חטיפות. ב-37 משחקים במדי הצ'ארג' הוא העמיד ממוצעים של 16.0 נקודות, 3.1 ריבאונדים, 2.0 אסיסטים ו-1.2 חטיפות ב-30.2 דקות למשחק.

ב-11 באפריל 2016 חתם הולנד בבוסטון סלטיקס מה-NBA לשארית עונת , וב-19 באפריל ערך את הופעת הבכורה שלו בסלטיקס ובליגה בהפסד הפלייאוף 72–89 לאטלנטה הוקס, כששיחק דקה אחת מהספסל. ב-31 באוגוסט 2016 הוא נחתך על ידי הסלטיקס.

ב-26 בספטמבר 2016 חתם הולנד בקליבלנד קאבלירס, ששחררה אותו ב-22 באוקטובר לאחר שהופיע בשלושה משחקי קדם העונה.

ב-9 בדצמבר 2016 נרכש הולנד מחדש על ידי הקאנטון צ'ארג', ובסיום העונה נבחר לשחקן האימפקט של השנה בליגת הפיתוח, השחקן המצטיין מבין אלו שהגיע באמצע העונה. לאחר סיום העונה חתם הולנד בבייג'ינג איסטרן באקס מליגת ה-NBL הסינית, אך עזב אותה לפני שהופיע במשחק אחד במדיה.

ב-8 בספטמבר 2017 חתם על חוזה דו כיווני עם קליבלנד קאבלירס מה-NBA, לפיו חילק את הזמן בין הקאבס לקבוצת ליגת הפיתוח שלהם, קאנטון צ'ארג', והיה השחקן הראשון שחתם על חוזה כזה עם הקבוצה. בעונת  הוא שיחק את משחק הבכורה שלו בעונה הסדירה של ה-NBA, לאחר שהופיע רק במשחק פלייאוף יחיד במדי בוסטון. הולנד שיחק 24 משחקים במדי הקאבלירס וקלע 2.3 נקודות למשחק. הוא זכה עם קליבלנד באליפות האזור המזרחי ועלה לגמר ה-NBA, בו הפסידה הקבוצה בסוויפ 0–4 לגולדן סטייט ווריורס. הולנד נחתך על ידי הקאבס ב-9 בנובמבר 2018.

ב-19 בנובמבר 2018 רכשה אוסטין ספרס, קבוצת ליגת הפיתוח של סן אנטוניו, את הזכויות על הולנד ובחירת סיבוב שני ב-2019 מהקאנטון צ'ארג' בתמורה לג'רון בלוסומגיים.

### סן מיגל בירמן (2019)
ב-7 בנובמבר 2019 חתם הולנד בסן מיגל בירמן מליגת ה-PBA הפיליפינית במקום דז ולס.

### הפועל ירושלים (2019–2020)
ב-26 בדצמבר 2019 חתם הולנד בהפועל ירושלים מליגת העל בכדורסל כמחליף לטרנט לוקט, וזכה עימה בגביע המדינה. לאחר שעזב באמצע עונת  לאחר שזו הופסקה בעקבות מגפת הקורונה בישראל, הוא חתם מחדש בקבוצה ב-18 במאי 2020. במדי ירושלים קלע הולנד 10.4 נקודות למשחק.

### קאזאן ופוארטו ריקו (2020–2022)
ב-27 ביולי 2020 חתם הולנד במועדון הרוסי אוניקס קאזאן מהליגה המאוחדת של VTB.

ב-23 באוגוסט 2021 חתם בקארידורוס דה פאחארדו מה-BSN הפוארטו ריקנית , במדיה העמיד ממוצעים של 12.8 נקודות, 3.8 ריבאונדים, 2.2 אסיסטים ו-1.1 חטיפות למשחק.

ב-5 בפברואר 2022 חזר הולנד לאוניקס קאזאן מה-VTB, אך עזב את הקבוצה כעבור כמה שבועות עקב הפלישה הרוסית לאוקראינה וחתם בבורסאספור מליגת העל הטורקית. ביולי חזר לזמן קצר לקארידורס דה פאחארדו.

### הכוכב האדום בלגרד (2022–2023)
ב-9 ביולי 2022 חתם הולנד בקבוצת היורוליג הסרבית הכוכב האדום בלגרד לעונת . ב-22 משחקי יורוליג קלע בממוצע 3.6 נקודות בפחות מ-10 דקות למשחק, וב-29 ביוני 2023 הודיע כי ייפרד מהמועדון.

### הפועל תל אביב (2023–2024)
ב-27 ביולי 2023 חתם הולנד בהפועל תל אביב מליגת העל בכדורסל והיורוקאפ. בסיום עונת 2023/2024 שוחרר הולנד מהמועדון.

## קריירה בנבחרת
הולנד ייצג לראשונה את נבחרת פוארטו ריקו בכדורסל ב-2011, כששיחק בטורניר ידידות לנבחרות אמריקה. הוא זכה עם הנבחרת במדליית כסף באליפות האמריקות בכדורסל 2013, ושיחק עימה גם בגביע העולם בכדורסל 2023.

## קישורים חיצוניים

*פרופיל, באתר מנהלת ליגת העל בכדורסל
*פרופיל, באתר פיב"א החדש

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:שחקני NBA שלא נבחרו בדראפט
קטגוריה:כדורסלני קחאסול סביליה
קטגוריה:כדורסלני הכוכב האדום בלגרד
קטגוריה:כדורסלני הפועל ירושלים
קטגוריה:כדורסלני קליבלנד קאבלירס
קטגוריה:כדורסלני קוראל רואן
קטגוריה:כדורסלני קאנטון צ'ארג'
קטגוריה:כדורסלני אוניברסיטת בוסטון
קטגוריה:כדורסלני הפועל תל אביב
קטגוריה:כדורסלני בוסטון סלטיקס
קטגוריה:כדורסלני בשיקטש
קטגוריה:כדורסלני אוניקס קאזאן
קטגוריה:כדורסלני אוסטין ספרס
קטגוריה:כדורסלנים פוארטו ריקנים
קטגוריה:כדורסלנים אמריקאים
קטגוריה:אמריקאים ממוצא פוארטו ריקני
קטגוריה:ניו יורק: כדורסלנים
קטגוריה:כדורסלנים אפרו-אמריקאים
קטגוריה:ספורטאים אמריקאים בישראל
קטגוריה:ספורטאים אמריקאים בספרד
קטגוריה:אמריקאים שנולדו ב-1988